62022TO0460_INF
A Törvényszék (ötödik tanács) 2023. október 18‑i végzése –Somniare és társai kontra Bizottság (Madeirai vámszabad terület)
(T‑460/22., T‑461/22., T‑464/22., T‑550/22., T‑551/22. és T‑553/22. sz. ügyek) (
1
)
„Állami támogatások – Madeirai vámszabad terület – Portugália által végrehajtott támogatási program – Határozat, amely megállapítja, hogy a program nem felel meg a C(2007) 3037 végleges és a C(2013) 4043 final határozatnak, továbbá e programot a belső piaccal összeegyeztethetetlennek nyilvánítja, és elrendeli az e program alapján nyújtott támogatások visszatéríttetését – Indokolási kötelezettség – Az (EU) 2015/1589 rendelet 1. cikke b) pontjának ii. alpontja értelmében vett létező támogatás – Észszerű határidő – Visszatéríttetés – Jogos bizalom – Jogbiztonság – A tisztességes eljáráshoz való jog – Nyilvánvalóan minden jogi alapot nélkülöző kereset”
1.
Intézmények jogi aktusai – Indokolás – Kötelezettség – Terjedelem – Állami támogatások tárgyában hozott bizottsági határozat – Határozat, amely megállapítja, hogy egy támogatási programot a jóváhagyó határozatban megállapított feltételek megsértésével hajtottak végre – Határozat, amely tartalmazza az ahhoz szükséges információkat, hogy a címzett megismerhesse az elfogadásának indokait – Megfelelő indokolás
(EUMSZ 108. cikk, (2) és (3) bekezdés, és EUMSZ 296. cikk, második bekezdés)
(lásd: 29–49. pont)
2.
Államok által nyújtott támogatások – Létező támogatások és új támogatások – A létező támogatási program módosítására irányuló intézkedés – A programnak a Bizottság jóváhagyó határozatában megállapított feltételek megsértésével történő végrehajtása – A program érdemét érintő módosítás – Új támogatásnak való minősítés
(EUMSZ 108. cikk, (3) bekezdés; 2015/1589 tanácsi rendelet, 1. cikk, c) pont; 2006/C 54/08 bizottsági közlemény, 6. és 76. pont)
(lásd: 53., 54., 65–84. és 87–99. pont)
3.
Államok által nyújtott támogatások – Közigazgatási eljárás – A Bizottság kötelezettségei – Észszerű határidő betartása – Egy korábban jóváhagyott támogatási program felügyeletének gyakorlása keretében elfogadott határozat az eljárás túlzott elhúzódása miatt – Az érintett vállalkozások védelemhez való jogának megsértése – E jogsértésnek a támogatásokban részesülő vállalkozások általi hivatkozhatósága megsemmisítés iránti kereset keretében – Hiány – Kártérítési kereset benyújtására jogosult kedvezményezett vállalkozások – Az emberi jogok európai egyezménye rendelkezéseinek hivatkozhatósága – Hiány
(EUMSZ 108. cikk, (2) bekezdés; az Európai Unió Alapjogi Chartája, 41. cikk, második bekezdés)
(lásd: 107–111. pont)
4.
Államok által nyújtott támogatások – Hivatalos vizsgálati eljárás – Az említett eljárást megindító határozatnak a szóban forgó intézkedést felfüggesztő rendelkezéssel való kiegészítésére vonatkozó kötelezettség – Hiány
(EUSZ 4. cikk, (3) bekezdés; EUMSZ 108. cikk, (2) bekezdés; 2015/1589 tanácsi rendelet, 13. cikk, (2) bekezdés)
(lásd: 113–114., 132. pont)
5.
Államok által nyújtott támogatások – Jogellenes támogatás visszatéríttetése – Az EUMSZ 108. cikk eljárási szabályainak megsértésével nyújtott támogatás – A kedvezményezettek esetleges jogos bizalma – Hiány, kivéve rendkívüli körülmények fennállása esetén – A nemzeti hatóságok által nyújtott, nem a Bizottság magatartásából származó biztosítékok – A jogos bizalom hiánya
(EUMSZ 108. cikk, (2) és (3) bekezdés; 2015/1589 tanácsi rendelet, 16. cikk)
(lásd: 123–142. pont)
6.
Államok által nyújtott támogatások – Jogellenes és összeegyeztethetetlen támogatás visszatéríttetése – A jogbiztonság elvének megsértése – Hiány
(EUMSZ 107. cikk; 2015/1589 tanácsi rendelet, 16. cikk, (1) bekezdés)
(lásd: 146–166. pont)
7.
Államok által nyújtott támogatások – Jogellenes támogatás visszatéríttetése – A nemzeti jog alkalmazása – A jogellenesnek nyilvánított támogatás visszatéríttetésére irányuló belső intézkedések – A nemzeti bíróságok kizárólagos hatásköre – A Bírósághoz előzetes döntéshozatal iránti kérelem előterjesztésére jogosult nemzeti bíróságok – A bírói jogvédelem elvének megsértése – Hiány
(EUMSZ 263. és EUMSZ 267. cikk; az Európai Unió Alapjogi Chartája, 47. cikk)
(lásd: 169–172. pont)
Rendelkező rész
1)
A Törvényszék a végzés meghozatala céljából egyesíti a T‑460/22., T‑461/22., T‑464/22., T‑550/22., T‑551/22. és T‑553/22. sz. ügyeket.
2)
A Törvényszék a kereseteket mint nyilvánvalóan minden jogi alapot nélkülözőket elutasítja.
3)
A Törvényszék a Somniare, Unipessoal, Lda‑t, a Stratsirius, Unipessoal, Lda‑t, a Horizon Industry Solutions SA‑t, a Sapateia SA‑t, az Augustea Oceanbulk Maritime Malta ltd‑t és a Thorn Investments LTD‑t kötelezi a költségek viselésére.
(
1
)	HL C 368., 2022.9.26.